| ***Auksinė akis*** |
| --- |
|  |
|  |
| Pavadinimas | GoldenEye |
| Kilmės šalis | Jungtinės Amerikos Valstijos Jungtinė Karalystė |
| Režisierius | Martin Campbell |
| Prodiuseris (-iai) | Barbara Broccoli  Michael G. Wilson |
| Scenaristas (-ai) | Jeffrey Caine  Bruce Feirstein |
| Operatorius | Phil Meheux |
| Kompozitorius | Éric Serra |
| Vaidina | Pierce Brosnan Famke Janssen  Judi Dench  Izabella Scorupco Sean Bean |
| Metai | 1995 |
| Žanras | nuotykių |
| Trukmė | 130 min. |
| Kalba | anglų |
| Platintojas | United Artists |
| Biudžetas | 58 mln. JAV dol. |
| Pajamos | 800 mln. JAV dol. |
| **IMDb įrašas** |

**Auksinė akis** (angl. *GoldenEye*) – pirmasis filmas apie agentą 007 Džeimsą Bondą, kuriame pagrindinį vaidmenį atliko Pierce Brosnan ir 17-asis serijoje. Išleistas po šešerių metų pertraukos, filmas buvo nepanašus į ankstesnius, sukurtus pagal Iano Flemingo kūrinius. Pasikeitusi politinė situacija pasaulyje (šaltojo karo pabaiga ir SSRS žlugimas) taip pat atsispindėjo filme, kuris surinko 350,7 milijono dolerių. Pagal pajamas 1995 metais filmas užėmė 4-ą vietą bei tapo sėkmingiausiu Bondo filmu po „Munreikerio" pasirodymo 1979 metais.

Filmas sukurtas pagal John Gardner romaną.

Aktoriai
--------

* Pierce Brosnan – agentas 007 Džeimsas Bondas
* Sean Bean – Alec Trevelyan, agentas 006 ir Bondo draugas, po suvaidintos mirties besivadinantis Janusu ir valdantis nusikaltėlių sindikatą
* Izabella Scorupco – Natalija Simonova, programuotoja, padedanti Bondui
* Famke Janssen – Xenia Onatopp, sadistinių polinkių Trevelyano smogikė
* Jon Don Baker – Jack Wade, CŽV agentas
* Judi Dench – M, Bondo viršininkė
* Gottfried John – generolas Urumov, rusų kariškis, veikiantis išvien su Janusu
* Robbie Coltrane – Valentinas Dmitrovičius, buvęs KGB agentas
* Alan Cumming – Borisas Grišenko, programuotojas
* Tchéky Karyo – Dmitrijus Miškinas, Rusijos gynybos ministras
* Desmond Llewelyn – Q
* Samantha Bond – Miss Moneypenny, M sekretorė
* Minnie Driver – Irina

Aktorė Judi Dench tapo pirmąja moterimi, kuriai teko britų slaptosios tarnybos vadovo M vaidmuo.

Kandidatais atlikti Bondo vaidmenį buvo laikomi Sam Neill, Liam Neeson, Pierce Brosnan ir Mel Gibson, tačiau pastarajam atsisakius atlikti filmavimo testą, naujuoju Bondu tapo Brosnanas.

Priešistorė
-----------

Bondo viršininkė M
Natalija Simonova
1989 metais pasirodęs Leidimas žudyti su Timothy Daltonu buvo finansiškai nesėkmingiausias Bondo serijos filmas. Tais pat metais juos kurianti studija „MGM/UA" buvo parduota Australijos transliuotojų grupei „Qintex", kurios bandymai sujungti ją su kompanija „Pathé" bei teisiniai ginčai su autorinių teisių turėtoja „EON Productions" užtruko keletą metų.

Prasidėjus teisiniams ginčams, Timothy Daltonas dar tikėjosi suvaidinti trečiajame filme apie agentą 007, kas jam priklausė pagal pasirašytą sutartį. Filmo „The Property of a Lady" paruošiamieji darbai buvo pradėti 1990 metų gegužę. Scenarijų filmui buvo parašęs Alfonso Ruggiero jaunesnysis, o filmavimas turėjo prasidėti Honkonge, numatant filmą išleisti 1991 metų pabaigoje. Prasidėjus teisiniams ginčams, darbai buvo sustabdyti. Vėliau juos buvo planuojama pratęsti 1994 metų pradžioje, tačiau to nepavykus padaryti, balandžio mėnesį Daltonas oficialiai atsisakė vaidmens. Jam pakeisti prodiuseriai pasirinko Pierce Brosnaną, kuriam gauti šį vaidmenį dar 1986 metais sutrukdė tik tuometinis darbas seriale „Remington Steele". Manoma, kad MI6 viršininko M vaidmenį skirti moteriai (aktorė Judi Dench) paskatino 1992 metais MI5 (Jungtinės Karalystės kontržvalgybos) vadove tapus Stellai Rimington.

Prieš pradedant kurti filmą politinė situacija pasaulyje visiškai pasikeitė: griuvo Berlyno siena, baigėsi Šaltasis karas ir SSRS egzistavimas, kova su kuria buvo daugelio ankstesniųjų filmų apie Bondą tema. Naujos situacijos atsispindėjimas filme leido personažui neatitrūkti nuo realių pasaulio įvykių.

Filmą prodiusavo „EON Productions", tačiau ilgametis filmų prodiuseris Albertas R. Broccoli sunkiai sirgo (jis mirė praėjus keliems mėnesiams po filmo išleidimo) ir jo vietą užėmė duktė Barbara Broccoli ir Michaelas G. Wilsonas, palikdami Albertą konsultantu. Kompanija „Metro-Goldwyn-Mayer" režisuoti pasiūlė Johnui Woo, o šiam atsisakius – Naujosios Zelandijos režisieriui Martinui Campbellui. Ilgametis Bondo serijos scenaristas Richardas Maibaumas mirė 1991 metais, todėl „GoldenEye" scenarijus buvo patikėtas Michaelui France‘ui. Šiam pabaigus darbą, scenarijų dar kartą perrašė Jeffrey Caine‘as, panaudodamas daugelį France‘o idėjų, pakeisdamas pradžią, o pabaigą sukūrė Bruce Feirsteinas. Scenarijaus adaptavimą atliko Kevinas Wade. Pastarojo pavardės nėra tarp filmo kūrėjų, tačiau jo vardu pavadintas filmo personažas, CŽV agentas.

„GoldenEye" nėra kūrinys, sukurtas Iano Flemingo, tačiau taip vadinosi jo vila Jamaikoje, kurioje buvo parašyta daugelis knygų apie agentą 007.

Filmavimas
----------

Filmas nebuvo kuriamas „Pinewood Studios" studijoje, kuri buvo įvertinta kaip per maža, vietoje jos pasirenkant „Rolls-Royce" gamyklą Hartfordšyre. Filmavimo darbai taip pat vyko Šveicarijoje, Ticine, Sankt Peterburge, |Aresibo observatorijoje Puerto Rike bei įvairiose Didžiosios Britanijos vietovėse.

Filme Bondas pirmą kartą vairavo ne Aston Martin, o BMW Z3 automobilį. Tai lėmė prodiuserių pasirašyta sutartis trims filmams su automobilių gamintoju.

Muzika
------

Dainą „GoldenEye" filmui sukūrė airių grupės U2 nariai Bono ir The Edge, o ją atliko Tina Turner. Garso takelį sukūrė kompozitorius Éric Serra po to, kai tai padaryti atsisakė ilgametis Bondo filmų muzikos kūrėjas Johnas Barry.

Apdovanojimai
-------------

| Metai | Apdovanojimas | Kategorija | Rezultatas |
| --- | --- | --- | --- |
| 1996 | Saturn Awards | Geriausias nuotykių filmas | Nominacija |
| 1996 | Saturn Awards | Geriausias aktorius – Pierce Brosnan | Nominacija |
| 1996 | BAFTA | Geriausi specialieji efektai | Nominacija |
| 1996 | BAFTA | Geriausias garsas | Nominacija |
| 1996 | BMI Film Music Award | Geriausia muzika – Eric Serra | Laimėjo |
| 1996 | Golden Screen |  | Laimėjo |
| 1996 | MTV Movie Awards | Geriausia kova – Brosnan/Janssen | Nominacija |
| 1996 | MTV Movie Awards | Geriausias sumuštinis filme | Nominacija |
|

Šaltiniai
---------

1. ↑  „1995 Worldwide Grosses". Box Office Mojo. Nuoroda tikrinta 24 November 2006.
2. ↑  „GoldenEye - The Road To Production". mi6.co.uk. 2003-06-23. Suarchyvuotas originalas 2006-03-04. Nuoroda tikrinta 4 January 2007.
3. ↑  „Interview with Dalton". *The Daily Mail*. 1993-08-06.
4. ↑  „Biography: Timothy Dalton". IanFleming.org. Suarchyvuota iš originalo 2002-12-13. Nuoroda tikrinta 7 May 2007.`{{cite web}}`: CS1 priežiūra: netinkamas URL (link)
5. ↑  Jay MacDonald. „Her majesty's not-so-secret service". BookPage. Suarchyvuotas originalas 2006-08-26. Nuoroda tikrinta 14 November 2006.
6. ↑  Nigel Morris (2002-04-30). „Woman tipped to head MI5 in footsteps of Stella Rimington". *Independent, The (London)*. Suarchyvuotas originalas 2007-10-13. Nuoroda tikrinta 14 November 2006.
7. ↑
8. ↑
9. ↑  „GoldenEye". *The James Bond International Fan Club*. Suarchyvuota iš originalo 2016-10-13. Nuoroda tikrinta 2016-12-18.
10. ↑  Nick Birren (2005-09-30). „The Spirit of the Story: The Constant Gardener's Jeffrey Caine". *CreativeScreenwriting*. Suarchyvuotas originalas 2006-09-05. Nuoroda tikrinta 2010-03-04.
11. ↑  Kerry Douglas Dye (1999-11-15). „His Word is Bond: An Interview With 007 Screenwriter Bruce Feirstein". *leisuresuit.net*. Suarchyvuotas originalas 2011-10-11. Nuoroda tikrinta 2016-12-18.
12. ↑  „Two profiles: Ian Fleming & Boris Johnson". Fortnightly Tenerife News. 2008-05-11. Suarchyvuotas originalas 2008-12-31. Nuoroda tikrinta 16 December 2008.
13. ↑  Robert Hoshowsky. „John Barry: The Gstaad Memorandum". *filmscoremonthly.com*. Suarchyvuota iš originalo 2012-02-04. Nuoroda tikrinta 2016-12-18.


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Ž • A • RDžeimsas Bondas |
| --- |
|  |
| Filmai | 
*Daktaras Ne* • *Iš Rusijos su meile* • *Auksapirštis* • *Kamuolinis žaibas* • *Gyvenk du kartus* • *Jos Didenybės slaptojoje tarnyboje* • *Deimantai amžiams* • *Gyvenk ir leisk mirti* • *Žmogus su auksiniu pistoletu* • *Šnipas, kuris mane mylėjo* • *Munreikeris* • *Tik Tavo akims* • *Aštuonkojė* • *Žvilgsnis į žmogžudystę* • *Į dienos šviesą* • *Leidimas žudyti* • *Auksinė akis* • *Rytojus niekada nemiršta* • *Viso pasaulio negana* • *Pasveikink mirtį kitą dieną* • *Kazino „Royale"* • *Paguodos kvantas* • *007 Operacija „Skyfall"* • *Spectre* • *Mirtis palauks* |
|  |
| Neoficialūs filmai | 
*Casino Royale* • *Niekada nesakyk niekada* |
|  |
| Pagrindiniai aktoriai | 
Sean Connery • George Lazenby • Roger Moore • Timothy Dalton • Pierce Brosnan • Daniel Craig |

 |